kalixlouiis/myanmar-wikipedia-corpus huggingface dataset:
၂၀၁၄ ခုနှစ်တွင် အရှင်ပညာဝံသက ပိုင်ဆိုင်မှုနှင့် ပတ်သက်၍ အငြင်းပွားနေမှုများအပေါ် ပြန်လည်ဖြေရှင်းပေးပါရန် သမ္မတ ဦးသိန်းစိန်ထံ စာရေးခဲ့သည်။
ကျောင်းတော်အား ဝင်ရောက်တိုက်ခိုက်ခြင်း ၂၀၁၄ ခုနှစ်၊ ဇွန်လ ၁၀ ရက်နေ့တွင် ရဲ အယောက် ၃၀၀ နှင့် ရန်ကုန်တိုင်း မဟာသံဃာ့နာယကကော်မတီအဖွဲ့ဝင် ၂၈၀ တို့နှင့် သာသနာရေး ဝန်ကြီးဌာနတို့သည် ကျောင်းတော်အတွင်းသို့ ည ၁၁ နာရီတွင် ဝင်ရောက်ခဲ့သည်။
ဘုန်းတော်ကြီး ၂၀ ပါး နှင့် နေထိုင်သူ အယောက် ၃၂ ဦးတို့ကို ကျောင်းတော်မှ နှင်ထုတ်ခဲ့သည်။
ဝင်ရောက်တိုက်ခိုက်မှုသည် အများအပြား ပျက်စီးစေခဲ့သည်။
ကျောင်းတော်ကြီးအား တည်ထောင်သူဖြစ်သည့် အရှင်ပညာဝံသသည် ဂျပန်နိုင်ငံသို့ သာသနာပြုခရီးထွက်နေချိန်တွင် ဖြစ်ပွားခဲ့သည်။
မတ်လ ၆ ရက်နေ့တွင် နိုင်ငံတော် သံဃမဟာနာယကအဖွဲ့ ၄၇ ပါးတို့၏ ဆုံးဖြတ်ချက်အရ ကျောင်းတော်အတွင်းရှိ ရဟန်းသံဃာများကို မေလ ၁၈ ရက်နေ့တွင် ထွက်ခွာပေးရန် ညွှန်ကြားခဲ့သည်။
ဘုန်းတော်ကြီးများစွာတို့သည် ဝင်ရောက်မှုပြီးပြီးနောက်တွင် မထွက်ခွာဘဲ နေလေသည်။
ဗုဒ္ဓဘာသာဘုန်းကြီး (၅) ပါးဖြစ်သည့် ဦးဥတ္တရ၊ ဦးပညာစာရ၊ ဦးစန္ဒရ၊ ဦးနန္ဒိယနှင့် ဦးတေဇိန္ဒတို့ကိုလူဝတ်လဲစေကာ ဖမ်းဆီးခဲ့သည်။
ဗုဒ္ဓ၏ သားတော်များလိုက်နာရမည့် စည်းမျဉ်းများကို ပယ်ရှားမလိုက်နာမှု နှင့် သံဃာ့အဖွဲ့အစည်းနှင့် ပတ်သက်သော ၁၉၉၀ ခုနှစ် ဥပဒေ ပြစ်မှုဆိုင်ရာ ဥပဒေ ၂၉၅ (က) အရ အပြစ်ပေးခဲ့သည်။
ဖမ်းဆီးခြင်းခံရသည့် သံဃာတစ်ပါးဖြစ်သည့် ဦးဥတ္တရသည် အင်္ဂလန်နိုင်ငံသား တစ်ဦး ဖြစ်သည်။
၂၀၁၄ ခုနှစ် ဇူလိုင်လ ၁၉ ရက်နေ့တွင် သာသနာရေးဝန်ကြီး ဦးဆန်းဆင့်ကို ဘုန်းတော်ကြီးကျောင်းအတွင်းသို့ ဝင်ရောက်တိုက်ခိုက်မှု နှင့် သမ္မတ၏ အမိန့်ကို မလေးမစား ပြုမှုတို့ဖြင့် ရာထူးမှ ဖြုတ်ချခဲ့သည်။
အငြင်းပွားမှုသည် ၂၀၁၅ ခုနှစ်၊ ဒီဇင်ဘာလ ၁၃−၁၄ ရက်တွင် ပြီးဆုံးခဲ့သည်။
ခရိုင်တရားရုံးက စွပ်စွဲချက်တို့သည် တရားမဝင်ကြောင်း ဆုံးဖြတ်ခဲ့သည်။
Five Monks Cleared of Insulting Religion in Long-Running Mahasantisukha Monastery Case ကိုးကား ကဏ္ဍ:မြန်မာနိုင်ငံရှိ ဗုဒ္ဓဘာသာကျောင်းများ။
HD 102776 (j Centauri) သည် စင်တောရပ် ကြယ်စုတန်းမှ ကြယ်တစ်စင်းဖြစ်ပြီး ကမ္ဘာမြေမှ အလင်းနှစ် ၆၀၀ နီးပါးခန့်အကွာ၌ တည်ရှိသည်။
Atlantic/Madeira သည် IANA အချိန်ဇုန် ဒေတာရင်းမြစ်၏ zone.tab ဖိုင်မှ အချိန်ဇုန်၏ အမှတ်လက္ခဏာဖြစ်သည်။
ပါဝင်သော ဒေတာများမှ အောက်ပါအတိုင်းဖြစ်သည်- Atlantic/Madeira ရည်ညွှန်းအမှတ်မှာ Madeiraဖြစ်သည်။
လွှမ်းခြုံဧရိယာ ထိုအချိန်ဇုန်၏ လွှမ်းခြုံဧရိယာမှာ Madeira Islands ဖြစ်သည်။
Australia/Adelaide သည် IANA အချိန်ဇုန် ဒေတာရင်းမြစ် ၏ zone.tab ဖိုင်မှ အချိန်ဇုန် ၏ အမှတ်လက္ခဏာဖြစ်သည်။
ပါဝင်သော ဒေတာများမှ အောက်ပါအတိုင်းဖြစ်သည်- Australia/Adelaide ရည်ညွှန်းအမှတ်မှာ အက်ဒလိတ်မြို့ဖြစ်သည်။
Australia/Brisbane သည် IANA အချိန်ဇုန် ဒေတာရင်းမြစ် ၏ zone.tab ဖိုင်မှ အချိန်ဇုန် ၏ အမှတ်လက္ခဏာဖြစ်သည်။
ပါဝင်သော ဒေတာများမှ အောက်ပါအတိုင်းဖြစ်သည်- Australia/Brisbane ရည်ညွှန်းအမှတ်မှာ ဘရစ်စဘိန်းမြို့ဖြစ်သည်။
Australia/Broken_Hill သည် IANA အချိန်ဇုန် ဒေတာရင်းမြစ် ၏ zone.tab ဖိုင်မှ အချိန်ဇုန် ၏ အမှတ်လက္ခဏာဖြစ်သည်။
ပါဝင်သော ဒေတာများမှ အောက်ပါအတိုင်းဖြစ်သည်- Australia/Broken_Hill ရည်ညွှန်းအမှတ်မှာ Broken Hillဖြစ်သည်။
Australia/Currie သည် IANA အချိန်ဇုန် ဒေတာရင်းမြစ် ၏ zone.tab ဖိုင်မှ အချိန်ဇုန် ၏ အမှတ်လက္ခဏာဖြစ်သည်။
ပါဝင်သော ဒေတာများမှ အောက်ပါအတိုင်းဖြစ်သည်- Australia/Currie ရည်ညွှန်းအမှတ်မှာ Currie, Tasmaniaဖြစ်သည်။
Australia/Darwin သည် IANA အချိန်ဇုန် ဒေတာရင်းမြစ် ၏ zone.tab ဖိုင်မှ အချိန်ဇုန် ၏ အမှတ်လက္ခဏာဖြစ်သည်။
ပါဝင်သော ဒေတာများမှ အောက်ပါအတိုင်းဖြစ်သည်- Australia/Darwin ရည်ညွှန်းအမှတ်မှာ ဒါဝင်မြို့ဖြစ်သည်။
Australia/Eucla သည် IANA အချိန်ဇုန် ဒေတာရင်းမြစ် ၏ zone.tab ဖိုင်မှ အချိန်ဇုန် ၏ အမှတ်လက္ခဏာဖြစ်သည်။
ပါဝင်သော ဒေတာများမှ အောက်ပါအတိုင်းဖြစ်သည်- Australia/Eucla ရည်ညွှန်းအမှတ်မှာ Eucla, Western Australiaဖြစ်သည်။
Australia/Hobart သည် IANA အချိန်ဇုန် ဒေတာရင်းမြစ် ၏ zone.tab ဖိုင်မှ အချိန်ဇုန် ၏ အမှတ်လက္ခဏာဖြစ်သည်။
ပါဝင်သော ဒေတာများမှ အောက်ပါအတိုင်းဖြစ်သည်- Australia/Hobart ရည်ညွှန်းအမှတ်မှာ ဟိုးဘတ်ထ်မြို့ဖြစ်သည်။
Australia/Lindeman သည် IANA အချိန်ဇုန် ဒေတာရင်းမြစ် ၏ zone.tab ဖိုင်မှ အချိန်ဇုန် ၏ အမှတ်လက္ခဏာဖြစ်သည်။
ပါဝင်သော ဒေတာများမှ အောက်ပါအတိုင်းဖြစ်သည်- Australia/Lindeman ရည်ညွှန်းအမှတ်မှာ Lindeman Islandဖြစ်သည်။
Australia/Lord_Howe သည် IANA အချိန်ဇုန် ဒေတာရင်းမြစ် ၏ zone.tab ဖိုင်မှ အချိန်ဇုန် ၏ အမှတ်လက္ခဏာဖြစ်သည်။
နေ့အလင်းရောင်ထိန်းသိမ်းသောအချိန်တွင် နာရီများကို မူလစံတော်ချိန်ထက် နာရီဝက်သာ ရှေ့သို့တိုးသည်။
ပါဝင်သော ဒေတာများမှ အောက်ပါအတိုင်းဖြစ်သည်- Australia/Lord_Howe ရည်ညွှန်းအမှတ်မှာ Lord Howe Islandဖြစ်သည်။
Europe/Athens သည် IANA အချိန်ဇုန် ဒေတာရင်းမြစ်၏ zone.tab ဖိုင်မှ အချိန်ဇုန်၏ အမှတ်လက္ခဏာဖြစ်သည်။
ပါဝင်သော ဒေတာများမှ အောက်ပါအတိုင်းဖြစ်သည်- Europe/Athens ရည်ညွှန်းအမှတ်မှာ အေသင်မြို့ဖြစ်သည်။
လွှမ်းခြုံဧရိယာ ထိုအချိန်ဇုန်၏ လွှမ်းခြုံဧရိယာမှာ ဂရိနိုင်ငံဖြစ်သည်။
Europe/Belgrade သည် IANA အချိန်ဇုန် ဒေတာရင်းမြစ်၏ zone.tab ဖိုင်မှ အချိန်ဇုန်၏ အမှတ်လက္ခဏာဖြစ်သည်။
ပါဝင်သော ဒေတာများမှ အောက်ပါအတိုင်းဖြစ်သည်- Europe/Belgrade ရည်ညွှန်းအမှတ်မှာ ဘဲလ်ဂရိတ်မြို့ဖြစ်သည်။
လွှမ်းခြုံဧရိယာ ထိုအချိန်ဇုန်၏ လွှမ်းခြုံဧရိယာမှာ ဆားဘီးယားနိုင်ငံဖြစ်သည်။
Europe/Berlin သည် IANA အချိန်ဇုန် ဒေတာရင်းမြစ်၏ zone.tab ဖိုင်မှ အချိန်ဇုန်၏ အမှတ်လက္ခဏာဖြစ်သည်။
ပါဝင်သော ဒေတာများမှ အောက်ပါအတိုင်းဖြစ်သည်- Europe/Berlin ရည်ညွှန်းအမှတ်မှာ ဘာလင်မြို့ဖြစ်သည်။
လွှမ်းခြုံဧရိယာ ထိုအချိန်ဇုန်၏ လွှမ်းခြုံဧရိယာမှာ Büsingen am Hochrhein မှလွဲ၍ ဂျာမနီနိုင်ငံဖြစ်သည်။
၁၉၇၀ ခုနှစ်ရှေ့ပိုင်း ခြားနားမှုများ ကွဲပြားမှုသည် ၁၉၄၅ ခုနှစ်နောက်ပိုင်းတွင်ဖြစ်ပြီး အရှေ့ဘာလင်မြို့နှင့် အနောက်ဘာလင်မြို့အကြား မတူကွဲပြားသောနိုင်ငံနှစ်ခုမှ မြို့များအဖြစ် ဆိုခဲ့ပြီး ၁၉၇၀ ခုနှစ်နောက်ပိုင်းတွင်မှ အချိန်ဇုန်တစ်ခုတည်း အသုံးပြုခဲ့သည်။
၁ စင်တောရိ သည် စင်တောရပ် ကြယ်စုတန်းမှ ကြယ်ဖြူဝါအမျိုးအစား ကြယ်တစ်စင်းဖြစ်ပြီး ကမ္ဘာမြေမှ အလင်းနှစ် ၆၃ အကွာ၌ တည်ရှိသည်။
HD 110073 သည် စင်တောရပ် ကြယ်စုတန်းမှ ကြယ်စုံတွဲဖြစ်ပြီး ကမ္ဘာမြေမှ အလင်းနှစ် ၃၆၅ ကွာဝေးသည်။
"မန်လည်အစ၊ နရာဒေဝ"ဟု အဆိုရှိသည့်အတိုင်း မန်လည်မြို့ကို ဗန္ဓုသာရမင်း၏ အမတ်ကြီး နရာဒေဝက သက္ကရာဇ် ၁၈၆ ခုနှစ် (ခရစ် ၈၂၄ ခုနှစ်)တွင် စတည်သည်။
ပုဂံခေတ် ၁၃ ဖေဖော်ဝါရီ ၁၂၄၁ တွင် အမတ် ဒိဗ္ဗနရာကို မန်လည်စော်ဘွားအဖြစ် ခန့်ပြီးနောက် ခေတ်အဆက်ဆက် မန်လည်စော်ဘွားများ အုပ်ချုပ်လာသည်။
မန်လည်ဆိုသည်မှာ ရှမ်းဘာသာ ဖြစ်ကာ ကောင်းသောမြို့ဟု အဓိပ္ပာယ် ရသည်။
မန်လည်သည် ၁၈၀၂ တွင် ပေါမိုင်းရွှေကြာကို သီရိသမန္တဘွဲ့ဖြင့် မြို့သူကြီး ခန့်ကာ အုပ်ချုပ်စေရာမှ မြို့ ဖြစ်လာသည်။
၁၈၆၆ ခု မြင်ကွန်း မြင်းခုန်တိုင် အရေး ပေါ်ပေါက်စဉ် မန်လည်၌ မြို့ဝန် မဟာမင်းလှရာဇာဘွဲ့ခံ ဦးတေ အုပ်ချုပ်နေသည်။
ဦးတေသည် မန်လည်မြို့သူကြီး ဦးရွှေထွန်းသား ဖြစ်သည်။
ထင်ရှားကျော်ကြားလှသော မန်လည် ဇာတိဖွားမှာ မန်လည်ဆရာတော် သာ ဖြစ်သည်။
အလုပ်သမား ဆေးရုံကြီး (ရန်ကုန်) သည် ရန်ကုန်တွင်တည်ရှိသော ပြည်သူ့ဆေးရုံ တစ်ခု ဖြစ်သည်။
လူမှုဖူလုံရေးဆေးရုံသုံးခုထဲမှ တစ်ခု ဖြစ်သည်။
ဆေးဝါးများကို အခမဲ့ ထောက်ပံ့ပေးထားသည်။
အလုပ်သမားများအား ဖူလုံစေရန်ထောက်ပံ့ပေးသည့် ဘုတ်အဖွဲ့က အလုပ်သမားတို့ကို အာမခံ ပေးထားသည်။
အလုပ်သမား ဆေးရုံကြီး (ရန်ကုန်) သည် ဆေးတက္ကသိုလ် (၁) ရန်ကုန်၏ စာသင်ကြားရာ ဆေးရုံတစ်ခုလည်း ဖြစ်သည်။
thumb|Portrait by Samuel Luke Fildes, 1895 မာရီ ဗနက်ရှာ ဂျိမ်း (née ကဗင်ဒစ် ဘင်းတင့် Cavendish-Bentinck; ၄ ဇွန် ၁၈၆၁ - ၂ မေ ၁၉၄၈) သည် လန်ဒန် လူမှုရေး ဧည့်ခံသူနှင့် ပြိုင်မြင်း မွေးမြူသူ တဦး ဖြစ်သည်။
ငယ်ဘဝ ဂျိမ်းကို ပရုဒင်းရှာ (née လက်စလီ)နှင့် ဂျော့ ကဗင်ဒစ် ဘင်းတင့် (၁၈၂၁ - ၁၈၉၁)တို့၏ ကဗင်ဒစ် ဘင်းတင့် မိသားစုမှ မွေးလာသည်။
သူမ၏ မောင်မှာ ဝီလျံ ဂျော့ ကဗင်ဒစ်-ဘင်းတင့် (၁၈၅၄ - ၁၉၀၉)(William George Cavendish-Bentinck) ဖြစ်ပြီး၊ သူမ၏ တူများ ဖြစ်သည့် ဖာဒီနန်နှင့် ဗစ်တာ(Ferdinand; Victor)တို့အား မြို့စား အရိုက်အရာ လွှဲအပ်သော ပို့(တ်)လန် (Portland)မြို့စားကြီးနှင့် နှစ်ဦးစလုံး ဆွေမျိုးတော်သည်၊ နောင်တွင် ဗြိတိန်နိုင်ငံ၏ ကြင်ယာတော် မိဖုရား ဖြစ်လာမည့် လေဒီ အဲလိဇဘက် ဘိုးဝိစ်-လိုင်ယွန် (Lady Elizabeth Bowes-Lyon)၏ ဆွေမျိုးလည်းတော်၊ ခေါင်းကိုင်မိခင်လည်း ဖြစ်သည်။
၁၈၇၂ တွင် ၁၁ နှစ်အရွယ်ရောက် မာရီ ဗနက်ရှာ ကဗင်ဒစ်-ဘင်းတင့်သည် ထိုခေတ်က ကျော်ကြားသော အော်ပရာ အဆိုတော် ခရစ္စတီးနား နီးဆင်(Christina Nilsson)၏ မင်္ဂလာပွဲ၌ သတို့သမီးအရံ လုပ်သည်။
လက်ထပ်ပွဲသည် အထက်တန်းလွှာတို့ အရေးကိစ္စ ဖြစ်ပြီး၊ လန်ဒန်မြို့၊ ဝက်မင်စတာကျောင်း(Westminster Abbey)၌ ဗနက်ရှာ အဖေက ပြင်ဆင်ပေးခဲ့သည်။
နီးဆင်က သူမ၏ ယောက်ျားလောင်း ပြင်သစ် ဘဏ်လုပ်ငန်းရှင် ဩဂတ် ရိုဇော့(Auguste Rouzaud)နှင့် ကျမ်းကျိန်နေစဉ်၊ ဗနက်ရှာက သတို့သမီး၏ ပန်းစည်းကို ကိုင်ထားရသည်။
ဘဝ ဗနက်ရှာနှင့် သူ့ယောက်ျားသည် လန်ဒန်၊ ဂရက်ဖ်တန်(Grafton) လမ်းတွင် နေထိုင်ကာ ကတန်အိမ်တော်(Coton House) ၌ မြင်းများ မွေးမြူသည်။
သန်းကြွယ်သူဌေး ဖြစ်သော်လည်း၊ အလွန်တရာ စေးခြုတ်မှုကြောင့် ကျော်ကြားသည်။
ဧည့်သည်များကို ကြောင်ပင် မသောက်သော နို့များ ဖြင့် ဧည့်ခံကာ သောကြာနေ့တွင် အသားများထက် ငါးများက ဈေးသက်သာ၍ ကက်သလစ်ဥပုသ်ဖြစ်သော သောကြာနေ့တွင် ဧည့်ခံကျွေးမွေးရန် ပိုသဘောကျသည်။
၁၉၁၇ တွင် မုဆိုးမ ဖြစ်ပြီး၊ ဆေးရုံကို လှူဒါန်းခဲ့သော သူ့ယောက်ျားကို သတိရသောအားဖြင့် ရပ်ဂဘီ၊ စိန့်ခရော့ဆေးရုံ(Hospital of St Cross, Rugby)၏ အဆောက်အဦသစ် ဆောက်လုပ်ရာ၌ ငွေမတည်သည်။
မြင်းများ ဆက်လက်မွေးမြူ၍ ပြိုင်ပွဲများ ဝင်ပြိုင်ရာ ဗစ်တိုးရီးယား ဖလား(Victoria Cup)နှင့် ၁၉၃၂ ကော်ရိုနေရှင် ဖလား (1932 Coronation Cup) တို့ကို အနိုင်ရရှိသည်။
ပုဂ္ဂိုလ်ရေး ဒီဇင်ဘာ ၁၈၈၅ တွင် သူသည် ပြိုင်မြင်းပိုင်ရှင်နှင့် မွေးမြူသူ ဂျွန် အာသာ ဂျိမ်းနှင့် လန်ဒန်၊ စိန့်ဂျိမ်းရှိ ရွိုင်ရယ်ဘုရားကျောင်း၌ လက်ထပ်သည်။
ဗနက်ရှာနှင့် အာသာတို့နှစ်ယောက်လုံးသည် သတ္တမမြောက် အက်ဒွပ်ဘုရင်၏ မိတ်ဆွေ ဖြစ်ကာ၊ ဗနက်ရှာသည် အာသာ၏ မိန်းမ ဖြစ်၍ ကျော်ကြားသည်။
ဘုရင်ကြီး၏ သီးသန့် အတွင်းရေးမှူး ဖရက်ဒရစ် ပွန်းဆဘီက သူသည် "ဟာသဉာဏ်နှင့် စိတ်ဓာတ်ထက်သန်မှု အပြည့် ရှိပြီး၊ ဘုရင်ကြီးနှင့် လမ်းလျှောက်သောအခါ ရယ်မောစေသည်"ဟု ရေးသားသည်။
ဗနက်ရှာ ဂျိမ်းသည် ၁၉၄၈ ၌ သေဆုံးကာ၊ လက်ဝတ်ရတနာများနှင့် တစ်ရှန်၊ ဂျော့ရွှား ရေးနော့နှင့် သောမတ် ဂိမ်းဘာရားတို့၏ ပန်းချီကားများကို သူ၏ ခေါင်းကိုင်သမီး ဖြစ်သူ ဘုရင်မ အဲလိဇဘက် (ဆဋ္ဌမမြောက် ‌ဂျော့ဘုရင်၏ ကြင်ယာတော်ဖြစ်ပြီး၊ ယခု လက်ရှိ(၂၀၁၇) အုပ်စိုးနေသော ဘုရင်မ အဲလိဇဘက်[၂]မဟုတ်ပါ)အတွက် ချန်ရစ်သည်။
နား၊ နှာခေါင်း၊ လည်ချောင်း၊ ဦးခေါင်းနှင့် လည်ပင်း ခွဲစိတ်အထူးကု ဆေးရုံကြီး (; ယခင် နား၊ နှာခေါင်း၊ လည်ချောင်း ဆေးရုံကြီး) သည် ရန်ကုန်မြို့၊ မြန်မာနိုင်ငံ တွင် တည်ရှိသည်။
အများပြည်သူနှင့်ဆိုင်သည့် အထူကုးဆေးရုံ တစ်ခု ဖြစ်သည်။
ဗညားဒလလမ်းနှင့် ဗျိုင်းရေအိုးစင်လမ်းထောင့်၊ တာမွေမြို့နယ်တွင် တည်ရှိပြီး ကုတင် (၁၅၀)ဆေးရုံဖြစ်သည်။
သမိုင်းကြောင်း ပထမဆုံး နား၊ နှာခေါင်းနှင့်လည်ချောင်း ဆေးရုံကြီးကို ၁၉၆၅ မှ ၁၉၉၀ အထိ အမှတ် (၆၇)၊ အလံပြဘုရားလမ်းတွင် (မျက်စိနှင့်တွဲလျက်) စတင်ဖွင့်လှစ်ခဲ့သည်။
ဒုတိယ အကြိမ် နတ်မောက်လမ်း ကန်တော်ကြီး ဆေးရုံကြီးသို့ ၁၉၉၀ ခုနှစ်မှ ၂၀၀၀ ခုနှစ်အထိပြောင်းရွှေ့ခဲ့သည်။
ယခုအခါ ဗညားဒလလမ်း၊ တာမွေမြို့နယ်တွင် ၂၀၀၀ ခုနှစ်မှ ယနေ့အထိ ဖွင့်လှစ်ထားရှိသည်။
ပြင်ပလူနာဌာန ပြင်ပလူနာ ဌာနကို နိုင်ငံတော်အစိုးရရုံးပိတ်ရက်များမှ အပ တနင်္လာနေ့မှ သောကြာနေ့အထိဖွင့်လှစ်ထားပြီး ယူနစ် (၅)ခုမှ တစ်ရက်စီတာဝန်ယူကုသပေးသည်။
၂၀၁၃ ခုနှစ် ဇန်နဝါရီလ (၁)ရက်မှ ဒီဇင်ဘာလ (၃၁) ရက်နေ့အထိ လာရောက်ကုသသူ လူနာ (၅၈၇၃၈) ဦးရှိပြီး နေ့စဉ်ပျှမ်းမျှလူနာ (၂၃၉) ဦးခန့်ကုသမှု ခံယူခဲ့သည်။
အရေးပေါ်လူနာဌာန ၂၀၁၃ ခုနှစ် ဇန်နဝါရီလ (၁)ရက်မှ ဒီဇင်ဘာလ (၃၁) ရက်နေ့အထိ (၈၅၅၇)ယောက် ကုသမှုခံယူခဲ့သည်။
နှစ် (၅၀) ပြည့် အထိမ်းအမှတ် မြန်မာနိုင်ငံ နား၊ နှာခေါင်းနှင့် လည်ချောင်း အထူးကုဘာသာရပ် သမိုင်း (၁၉၆၅ မှ ၂၀၁၄) ကိုးကား Category:ရန်ကုန်မြို့ရှိ ဆေးရုံများ။
လမ်ဒါ စင်တောရိ (λ Cen, λ Centauri) သည် စင်တောရပ် ကြယ်စုတန်းရှိ ကြယ်တစ်စင်းဖြစ်သည်။
ယင်းသည် ကြယ်စုတန်း၏ အတောက်ပဆုံးကြယ်များထဲမှ တစ်ခုအပါအဝင်ဖြစ်ပြီး တောင်ကမ္ဘာခြမ်းမှဆိုလျင် သာမန်မျက်စိဖြင့် မြင်ရသည်။
ကမ္ဘာမြေမှ အလင်းနှစ် ၄၂၀ ကွာဝေးပြီး မှားနိုင်ခြေ ၅ ရာခိုင်နှုန်းဖြစ်သည်။
ခြောက်လှန့်မျက်နှာဖုံး () သည် ရောဘတ် လော့ရင် စတင်း(R. L. Stine) ရေးသား ဖန်တီးသော ကလေးခြောက်လှန့်စိတ်ယူးယဉ် ဝတ္ထုတို(novella)၊ ဂူးစဘန်း (Goosebumps) တိုက် ၏ ၁၁ ‌အုပ်မြောက် စာအုပ်ဖြစ်သည်။
စာအုပ်ကို ကားလီဘက်(Carly Beth) ဆိုသော ကောင်မလေးတယောက် စတိုးဆိုင် တစ်ဆိုင်မှ ဟောလိုးဝင်း မျက်နှာဖုံး ဝယ်ယူသည်မှ စတင်ထားသည်။
မျက်နှာဖုံးကို တပ်လိုက်ပြီးနောက်၊ ထူးထူးဆန်းဆန်း စတင် ပြုမူကာ၊ မျက်နှာဖုံးသည် သူ၏ မျက်နှာ ဖြစ်လာသည်ကို တွေ့ရှိသွားသည်၊ မျက်နှာဖုံးကို ချွတ်ပစ် မရချေ။
စတင်းက သူသည် ထိုစာအုပ်အတွက် အိုင်ဒီယာကို မျက်နှာဖုံး တပ်ပြီးနောက် ချွတ်မရ ဖြစ်နေသော သူ့သားကို ကြည့်ပြီး ရရှိလာသည်ဟု ဆိုသည်။
ခြောက်လှန့်မျက်နှာ‌ဖုံးကို USA Today နှင့် Publishers Weekly ၏ အရောင်းရဆုံး စာရင်းတွင် ထည့်ဖော်ပြရပြီး၊ စာဖတ်ရန် အင်တင်တင် ဖြစ်နေသူများနှင့် ဟောလိုးဝင်း ဇာတ်လမ်းကို ညလုံးပေါက် ဖတ်သူများအတွက် အကောင်းဆုံးဟု ညွှန်းကြသည်။
၁၉၉၀ ပြည့်လွန်နှစ်လယ်တွင်(in the mid-1990s)၊ စာအုပ်ကို ရုပ်သံ ပြန်လည် ရိုက်ကူးပြီး ၁၉၉၆ မတ် ၁၂ တွင် VHS ဖြင့် ထုတ်လွှင့်သည်။
ခြောက်လှန့်မျက်နှာဖုံး သုံးတွဲ ရှိသည်၊ ခြောက်လှန့်မျက်နှာဖုံး(၂) (The Haunted Mask 2)၊ ခြောက်လှန့်မျက်နှာဖုံး၏အော်သံ (The Scream of the Haunted Mask) နှင့် သီးခြားဇာတ်လမ်း ဖြစ်သည့် အလိုရှိသည်၊ ခြောက်လှန့်မျက်နှာဖုံး (Wanted: The Haunted Mask) တို့ ဖြစ်သည်။
နောက်ခံ ခြောက်လှန့်မျက်နှာဖုံးကို ရောဘတ် လောရင့် စတင်း (Robert Lawrence Stine) က ရေးသားပြီး မူလက တင် ဂျာကိုဘတ် (Tim Jacobus) သရုပ်ဖော်သည်။
စာရေးဆရာက ပြောသည်မှာ ဟောလိုးဝင်းမျက်နှာဖုံးကို တပ်ပြီးနောက် ပြန်ချွတ်ရန် ဒုက္ခရောက်သော သူ့သား မက်သယူး စတင်း (Matthew Stine) ကို တွေ့ပြီး စာအုပ်အတွက် စိတ်ကူး ရလာသည်ဟူ၍ ဖြစ်သည်။
စတင်းက စာအုပ်ထဲတွင် သူ့မိဘများ သူ့အတွက် လှည့်စားရန် လုပ်ပေးသော ဘဲဝတ်စုံ(Duck constume)ကိုလည်း ထည့်ဖြည့်ထားသည်ဟု ဆိုသည်။
တင် ဂျာကိုဘတ်၏ သမီးမှာ စာအုပ်မျက်နှာဖုံးအတွက် မော်ဒယ် ဖြစ်သည်။
စာအုပ်ကို စက်တင်ဘာ ၁၉၉၃ တွင် စကော်လစတစ် (Scholastic) က ပထမဆုံး ထုတ်ဝေပြီး၊ ၂၀၀၃ နှင့် ၁ စက်တင်ဘာ ၂၀၀၈ တွင် ပြန်ရိုက်ထုတ်သည်။
ဇာတ်လမ်း ကားလီဘက် ကဲဒဝဲသည် နုံအ၊ ရှက်ကြောက် ပြီး ယုံလွယ်သော ၁၁ နှစ်သား ကောင်မလေး ဖြစ်ကာ အရာရာကို လွန်စွာ ကြောက်တတ်သည်။
သို့ဖြစ်၍၊ သူမသည် မည်သည့် စနောက်ဒုက္ခပေးမှုမျိုး မဆို ပုံသေပစ်မှတ် ဖြစ်နေပြီး၊ သစ်ကြားတောရိပ်သာအလယ်တန်းကျောင်း (Walnut Avenue Middle School) တွင် စတိ ဘော့စဝဲ (Steve Boswell) နှင့် ချပ် ဂရင်း (Chuck Greene) တို့ အများဆုံး ဒုက္ခ ပေးခြင်း ခံရသည်။
အခန်းအစတွင်၊ ကားလီဘက်နှင့် ဆာဘရင်နာ (Sabrina) တို့သည် ဟောလိုးဝင်းအတွက် ဘာဝတ်စုံ ဝတ်သွားရမည်ဟု တိုင်ပင်နေပြီး၊ ကားလီကို စတိက တီကောင်အ‌ရှင်ပါသော ဆင်းဒဝစ်ကို လိမ်ညာပြီး စားခိုင်းသည်။
တုန်လှုပ်ချောက်ချားသော ကားလီဘက်သည် ထွက်ပြေးပြီး၊ လက်စားချေဖို့ အဓိဋ္ဌာန်သည်။
ကျောင်းလွှတ်သော်၊ အိမ်ပြန်ပြီး သူ့အမေက သူ ဟောလိုးဝင်းအတွက် ရုပ်ဆိုးသော ဘဲဝတ်စုံကို ချုပ်ပေးနေသည်ကို လည်းကောင်း၊ ကားလီဘက်အတွက် ခေါင်းမှာ ပဲရစ်မော်ဒယ်၏ ပလာစတာ ခေါင်း ဖြစ်နေသည်ကိုလည်းကောင်း တွေ့ရလေသည်။
အခန်းထဲသို့ ရောက်သော်၊ ဘဲဝတ်စုံသည် အသက်ဝင်လာဟန် ရှိပြီး၊ ကားလီဘက်ကို တိုက်ခိုက်သည်။
နောက်တော့ ဤဟာသည် သူ့မောင် နိုအာ (Noah) က သူ့ကို စနောက်ခြင်း ဖြစ်နေသည်။
ဆာဘရင်နာ ဖုန်းဆက်ပြီး၊ သူတို့ ကျောင်း သိပ္ပံပြပွဲ (School science fair) အကြောင်း ပြောသည်။
ကျောင်းသိပ္ပံပြပွဲတွင်၊ စတိက သူမွေးထားသော အချစ်တော် တာရန်တူလာ (tarantula) လွတ်သွားပြီဟု အော်ပြီး၊ ဝရုန်းသုန်းကား ဖြစ်ကုန်သည်၊ ကားလီဘက်က တာရန်တူလာ(ပင့်ကူမျိုးစိတ် တမျိုး)ကို ကြောက်သည်လေ။
ဝရုန်းသုန်းကား ဖြစ်နေစဉ်၊ စတိက သူ့အနောက်က တွားလာပြီး၊ တာရန်တူလာ ကိုက်သည်ည် ထင်အောင် သူ့ခြေကို ဆိတ်လိုက်သည်။
ကားလီ သွေးရူးသွေးတန်း ပြေးရာ၊ သူနှင့် ဆာဘရင်နာ လုပ်ထားသော ပရောဂျက် ပျက်စီးသွားပြီး၊ ဆရာများနှင့် အတန်းဖော်များရှေ့တွင် အရှက်ကွဲသည်။
စတိ သူ့အပေါ် လုပ်ခဲ့သည်များအတွက် ပြန်ပေးဆပ်စေရမည်ဟု ကားလီ အဓိဋ္ဌာန်ပြုသည်။
အသစ်ဖွင့်သော ကြောက်လန့်စရာဝတ်စုံများ ရောင်းသည့် ဆိုင်ကို သွားပြီး၊ စတိနှင့် ချပ်ကို ပြန်ပေးဆပ်သည့်အနေနှင့် ခြောက်လှန့်ရန် စိတ်ကူးသည်။
ဟောလိုးဝင်းနေ့တွင်၊ ပါတီဆိုင်သို့ သွားရာ ပိတ်နေသည်။
သို့သော်လည်း ဆိုင်မန်နေဂျာ ပေါ်လာပြီး သူ့ကို ပေးဝင်လိုက်သည်။
ပြသထားသော မျက်နှာဖုံးများသည် ကြောက်လန့်ဖို့ မကောင်းဟု သူက ပယ်သည်။
သို့သော် အနောက်ခန်းထဲ ခိုးဝင်ကြည့်ရာ၊ အကျည်းတန်သော ပုံပျက်ပန်းပျက် မျက်နှာဖုံးများ စီထားသည်ကို တွေ့ရသည်။
သူသည် ‌ပျာယာနေသည့်ကြားမှပင် သတိပြုမိသည်မှာ မျက်နှာဖုံးများသည် နွေးထွေးနေပြီး၊ ရာဘာလည်းမဟုတ် ပလတ်စတစ်လည်း မဟုတ် လူအသားအရေနှင့် တူနေခြင်း ဖြစ်သည်။
ဆိုင်ပိုင်ရှင်သည် ‌မျက်နှာဖုံး တခုကို မရောင်းချင် ရောင်းချင်နှင့် ရောင်းလိုက်ပြီး၊ ကားလီဘက်သည် အိမ်သို့ ဝမ်းသာစွာ ပြန်သွားသည်။
ထိုနေ့နောက်ပိုင်းတွင်၊ သူ့အမေ လုပ်ပေးသော ခေါင်းပုံစံကို ယူပြီး မျက်နှာဖုံး ဝတ်ကာ၊ စတိနှင့် ချပ်ကို လိုက်ရှာသည်။
ညရောက်လာလေ သူမာန် ပိုပါလာလေ ဖြစ်ကာ၊ ဆာဘရင်နာသည် ချောင်းဆိုးပြီး အိမ်ထဲ ပန်းသီးလွှင့်ပစ်၊ သူမသိသော ကလေးများလည်း ကြောက်လန့်ကုန်သည်။
စတိနှင့် ‌ချပ်ကို ခြောက်လှန့်ပြီးသောအခါ၊ သူ့အမေ လုပ်ပေးသော ခေါင်းစွပ် ပျောက်သွားသော်လည်း မမှုအားတော့ချေ။
ဆာဘရင်နာ၏ အိမ်၌ ရှိနေဆဲတွင်၊ မျက်နှာဖုံး ချွတ်မရတော့ကြောင်း၊ မျက်နှာဖုံးသည် အမှန်တကယ်ပင် သူ့မျက်နှာ ဖြစ်လာကြောင်း သိသောအခါ ကားလီဘက် တုန်လှုပ်သွားသည်။
သူ စတိုးဆိုင် ပြန်သွားသည့်အခါ၊ ဆိုင်ရှင်က သူ့ကို စောင့်နေသည်ကို တွေ့သည်။
"မျက်နှာဖုံး"သည် အမှန်စင်စစ် သက်ရှိလူသား၏ မျက်နှာ တချပ် ဖြစ်ကြောင်း ဆိုင်ရှင်က ပြောပြသည်။
အနောက်ခန်းထဲတွင် ရှိသော မျက်နှာဖုံးအားလုံးသည် ပုံပျက်၊ ဘီလူးသဘက်ပုံ ပေါ်ပြီး အသက်ဝင်နေသည်။
ဆိုင်ရှင်ကိုယ်တိုင် လုပ်ထားသည် မှန်သော်လည်း မျက်နှာဖုံးများသည် မလှပရာမှ အလိုလို အကျည်းတန်လာသည် အမြဲတမ်းပင်၊ လူတယောက်သည် မျက်နှာဖုံးကို စွပ်လိုက်သည်နှင့် မျက်နှာဖုံးက သူ့ကို စီးသည်။
၎င်းကို "မေတ္တာ၏ သင်္ကေတ"ဖြင့်သာ ဖယ်ရှားနိုင်ပြီး၊ ၎င်းမျက်နှာဖုံးကို သူ ဖြစ်ဖြစ်၊ အခြားတယောက် ဖြစ်ဖြစ် ပြန်တပ်မိပါက ဘဝတလျှောက်လုံး အသေ ဖြစ်သွားလိမ့်မည်။
ကားလီဘက်က ကြောက်လန့်တကြား အော်ဟစ်လိုက်သည့်အခါ အခြားမျက်နှာဖုံးများက သူတို့ကို တပ်ရန် ဆွဲဆောင်နေသည်။
သူ ထွက်ပြေးလာစဉ်၊ သူ့အမေ လုပ်ပေးသော ခေါင်းစွပ်သည် မေတ္တာ၏ သင်္ကေတ ဖြစ်ကြောင်း သိလာသည်။
ကားလီဘက်သည် ခေါင်းစွပ်ကို ရှာပြီး၊ မျက်နှာဖုံးကို မျက်နှာမှ ဖယ်ရှားလိုက်သည်။
သူသည် အမေရှိရာ အိမ်သို့ ပြန်သွားပြီး၊ မျက်နှာဖုံးကို အဝေး လွှင့်ပစ်လိုက်သည်။
နိုအာသည် ရုတ်တရက် ဝင်လာပြီး၊ "ဒီမှာ၊ နင့်မျက်နှာဖုံးကို ငါတပ်ထားတာ ဘယ်လိုနေလဲ"ဟု မေးလိုက်လေသည်။
တုံ့ပြန်မှု ခြောက်လှန့်မျက်နှာဖုံးသည် USA Today ၏ အရောင်းရဆုံး ထိပ်ဆုံး ၁၅၀ စာရင်းတွင် ၄၃ ပတ်တာ ချိတ်ခဲ့ပြီး၊ နေရာ ၁၀၇ ဆင့်ထိ ရောက်ခဲ့သည်။
၂၀၀၁ တွင်၊ Publishers Weekly က တသက်တာ အရောင်းကောင်းဆုံး ၂၄၉ အုပ်မြောက် ကလေးစက္ကူချုပ်စာအုပ် အဖြစ် စာရင်းသွင်းခံရပြီး၊ ကော်ပီပေါင်း ၁.၄၂ သန်း ရောင်းခဲ့ရပြီ ဖြစ်သည်။
ကွန်မွန်းဆင်းမီဒီယာမှ တယ်ရီးစ် ကလာ့က ကြယ်ငါးပွင့်တွင် သုံးပွင့် ပေးပြီး၊ ဟောလိုးဝင်းပွဲတော်အတွက် ညလုံးပတ် ဖတ်ရန် အကောင်းဆုံး၊ ဂူးစဘန်း စီးရီးထဲတွင် ပိုကောင်းသော စာအုပ် တအုပ်ဟု မှတ်ချက် ရေးသည်။
ရုပ်သံရိုက်ကူးခြင်းနှင့် VHS ထုတ်လွှင့်ခြင်း ၁၉၉၅၊ ကနေဒါ၊ အော်တေရီယိုပြည်နယ်၊ တိုရန်တိုမြို့တွင် ခြောက်လှန့်မျက်နှာဖုံး ရုပ်သံအထူးကို စတင်သည်။
၎င်းကို ၂၇ အောက်တိုဘာ ၁၉၉၅ တွင် ဖောက်စ်နက်ဝပ်(Fox Network)မှ ဂူးစဘန်းတီဗီစီးရီး၏ အစမ်းစီးရီးအဖြစ် ပထမဆုံး ထုတ်လွှင့်သည်။
အမေရိကန်တွင်၊ ခြောက်လှန့်မျက်နှာဖုံးသည် နီအယ်ဆင်အဆင့်သတ်မှတ်ချက်(Nielsen rating) ၈.၂ ရပြီး၊ လူပေါင်း ၁၄.၁ သန်းက ကြည့်ရှုခဲ့သည်။
ကနေဒါတွင်၊ အထူးကို ဝိုင်တီဗီ(YTV)က ပြသရာ၊ ကြည့်ရှုသူ သုံးသန်းနီးပါးဖြင့် သတ်မှတ်ချက် အမြင့်ဆုံး နီးပါး ဖြစ်လာသည့် ဇာတ်လမ်းတွဲ ဖြစ်ခဲ့သည်။
၎င်းနောက် ၁၂ မတ် ၁၉၉၆ တွင် VHS ဖြင့် ထုတ်လွှင့်သည်။
၁၉၉၆ တနှစ်တာပတ်လုံး ဗီဒီယိုကားစာရင်းတွင် အရောင်းရဆုံး ဗီဒီယို ဘီလ်ဘုတ်(Billboard)စာရင်း၌ အဆင့် ၇၅ ရပြီး၊ စာရင်းထဲတွင် တကားတည်းသော ဂူးစဘန်းဗီဒီယို ဖြစ်သည်။
Complex.com မှ ဖရာဇီယာ သာ့ပ်က ဟောလိုးဝင်းဇာတ်အိမ်တည် တီဗီဇာတ်လမ်းတွဲများထဲတွင် ၁၂ ကားမြောက် အကောင်းဆုံးဟု ပြောကာ ကြောက်စရာအကောင်းဆုံး ဂူးစဘန်း ဇာတ်လမ်းတွဲများထဲမှ တခုဟု ခေါ်သည်။
အခန်းဆက် အခန်းဆက် သုံးတွဲကို ထုတ်ဝေပြီး၊ ခြောက်လှန့်မျက်နှာဖုံး(၂)(ဂူးစဘန်းစီးရီးတွင် ၃၆ အုပ်မြောက်)ကို အောက်တိုဘာ ၁၉၉၅ တွင်လည်းကောင်း၊ ခြောက်လှန့်မျက်နှာဖုံး၏အော်သံ(ဂူးစဘန်း ကြောက်လန့်ဖွယ်လောကစီးရီးတွင် လေးအုပ်မြောက်)ကို ၁ ဩဂုတ် ၂၀၀၈ တွင်လည်းကောင်း၊ သီးခြားဇာတ်လမ်း အလိုရှိသည်၊ ခြောက်လှန့်မျက်နှာဖုံးကို ၁ ဇူလိုင် ၂၀၁၂ တွင်လည်းကောင်း အသီးသီး ထုတ်သည်။
အလိုရှိသည်၊ ခြောက်လှန့်မျက်နှာဖုံးကို ဂူးစဘန်း ထုတ်ဝေတိုက်၏ အနှစ် ၂၀ ပြည့်အတွက် ထုတ်ဝေသည်။
နောက်တအုပ် ဖြစ်သော ခြောက်လှန့်မျက်နှာဖုံး အသက်ဝင်နေတယ်သည် သရုပ်ဖော်ဆရာ တင် ဂျာကိုဘတ်၏ ဝက်ဆိုဒ်တွင် တင်ထားသော်လည်း၊ ထုတ်ဝေခြင်း မရှိခဲ့ပေ။
နိုင်ငံခြားရောက် ကြောင်တစ်ကောင် () သည် ပီတာဂတ်သား (Peter Gethers) က သူ့ စကော့တစ် ဖို့ (Scottish Fold) အမျိုးအစားဖြစ်သည့် ကြောင်လေး နော်တန် (Norton) နှင့် နေထိုင်ပုံကို မှတ်တမ်းတင်သည့် ဒုတိယ ဝတ္ထုတို ဖြစ်သည်။
ဤစာအုပ် အရှေ့မှာက ပဲရစ်သွားတဲ့ကြောင် ဖြစ်ပြီး၊ နောက်ထုတ်က တသက်လုံးနေမယ့်ကြောင်၊ နော်တန်ရဲ့ နောက်ဆုံး စွန့်စားခန်းများ ဖြစ်သည်။
နိုင်ငံခြားရောက် ကြောင်တစ်ကောင် သည် ဂတ်သားနှင့် နော်တန်တို့ နိုင်ငံခြား တိုင်းပြည် တပြည်တွင် နေထိုင်သော အချိန်များကို မှတ်တမ်းတင်ထားပြီး၊ ဆက်ဆံရေးနှင့် အတွေ့အကြုံများကို ဖော်ပြရုံသာမက နိုင်ငံခြားတိုင်းပြည် တပြည်ရှိ ကျေးရွာလေးတရွာတွင် နေထိုင်ရသည့် အခက်အခဲနှင့် အကွေ့အကောက်များကိုလည်း ဖော်ပြထားသည်။
NGC 3766 သည် စင်တောရပ် ကြယ်စုတန်းမှ ကြယ်အစုအဝေး ဖြစ်ပြီး ၁၇၅၁ - ၁၇၅၂ ခုနှစ်အတွင်း Nicolas Louis de Lacaille ဆိုသူက ရှာဖွေတွေ့ရှိခဲ့သည်။
ယင်းသည် အကွာအဝေးအားဖြင့် ၁၇၄၅ pc ကွာဝေးသည်။
ကြယ်စာရင်းပေါင်း ၁၃၇ ခုထိရှိသော်လည်း အများစုမှာ အဖွဲ့ဝင်များ မဟုတ်နိုင်ပေ။
၃၆ ခုသာ တိကျသော အချက်အလက် ရှိားသည်။
NGC 3766 သည်သက်တမ်းအားဖြင့် ၇.၁၆ သို့မဟုတ် ၁၄.၄ မီလီယံနှစ်သာရှိသေးသည်။
ကိုးကား ပြင်ပလင့် NGC 3766 at SEDS Astrophotograph Link WEBDA Data on NGC 3766 by Lynga Category:စင်တောရပ် (ကြယ်စုတန်း)။
NGC 3783 သည် စင်တောရပ် ကြယ်စုတန်းမှ အလင်းနှစ် ၃၀ မီလီယံအကွာမှ ခရုပတ်ပုံစံ ဂလက်ဆီဖြစ်သည်။
ဂလက်ဆီ၏ အလယ်ဗဟို၌ အင်မတန်ကြီးမားသော တွင်းနက်တည်ရှိပြီး နေထုထည်၏အဆပေါင်း ၈.၇ မီလီယံရှိသည်။
ကိုးကား ပြင်ပလင့် Category:စင်တောရပ် (ကြယ်စုတန်း)။
NGC 3918 သည် တောက်ပသော planetary နက်ဗျူလာဖြစ်ပြီး စင်တောရပ် ကြယ်စုတန်း၌ တည်ရှိသည်။
ယင်းနက်ဗျူလာအား ၁၈၃၄ မတ်လ၌ ဂျွန် ဟာရှယ်က ရှာဖွေတွေ့ရှိခဲ့သည်။
စိတ်ဝင်စားဖွယ် ပိုကောင်းသောအချက်မှာ နက်ဗျူလာသည် နက်ပကျွန်းဂြိုဟ်နှင့် ဆင်တူလေသည်။
ဗဟိုရှိကြယ်၏ မြင်နိုင်သောအရွယ်အစားမှာ ၁၄.၆ ဖြစ်သည်။
ခန်းမှန်းချက်အရ အကွာအဝေးမှာ ၁.၅ kpc ဖြစ်သည်။
မြောက်ပိုင်း ကဏန်းနက်ဗျူလာ သည် စင်တောရပ် ကြယ်စုတန်းမှ နက်ဗျူလာဖြစ်ပြီး ကမ္ဘာမြေမှ အလင်းနှစ် ထောင်ပေါင်းများစွာ ကွာဝေးသည်။
ကိုးကား Retrieved March 4, 2007. SIMBAD link, retrieved May 23 2007 Category:စင်တောရပ် (ကြယ်စုတန်း)။
thumb|Downburst seen from the ARMOR Doppler Weather Radar in Huntsville, Alabama in 2012. Note the winds in green going towards the radar, and the winds in red going away from the radar. စိုက်ဆင်းလေပြင်း တခု ဆိုသည်မှာ ပြင်းထန်သော မြေပြင်အဆင့် လေတိုက်ခတ်ပုံ ဖြစ်ပြီး အပေါ်ရှိ အမှတ်ရင်းမြစ် ‌တနေရာမှ စတင်ဖြစ်ပေါ်လာကာ ရာဒီယယ်အတိုင်း တိုက်ခတ်ခြင်း၊ တနည်းအားဖြင့် မြေပြင်အဆင့်တွင် ထိတွေ့မိသော အမှတ်မှနေ၍ လားရာ အဘက်ဘက်သို့ မျဉ်းဖြောင့်အတိုင်း ဖြာထွက်ခြင်းကို ဆိုလိုသည်။
မကြာခဏပင် ထိခိုက်စေသော လေကို ဖြစ်စေသည့်အခါ၊ လေဆင်နှာမောင်းနှင့် ရောထွေးလေ့ ရှိပြီး၊ ယင်းမှာ အရှိန်မြင့် တိုက်လေသည် အလယ်ဗဟို ပြု၍ လေသည် အတွင်းဘက်နှင့် အပေါ်ဘက်သို့ ရွေ့လျားသည်နှင့် မဆိုင်လှစွာ စိုက်ဆင်းလေ‌ပြင်းသည် ထိုနှင့် ဆန့်ကျင်ဘက် အောက်သို့၊ တဖန် မျက်နှာပြင် ဆင်းသက်သော အမှတ်မှ အပြင်ဘက်သို့ ဖြာထွက်သည်။
စိုက်ဆင်းလေပြင်းသည် မိုးအေးလေ(မိုးရေကြောင့် သိသိသာသာ အေးမြလာသော လေ)တဝိုက်က ဖန်တီးလိုက်ခြင်းသာ ဖြစ်ပြီး၊ မြေပြင်အဆင့် ရောက်ပြီးနောက် ပြင်းထန်သော ‌တိုက်လေများအဖြစ် အဘက်ဘက်သို့ ပြန့်ထွက်သည်။
ခြောက်သွေ့စိုက်ဆင်းလေပြင်း(Dry downburst)နှင့် စိုစွတ်‌စိုက်ဆင်းလေပြင်း(Wet downburst)ဟူ၍ နှစ်မျိုးရှိသည်။
ပထမတမျိုးသည် မိုးရေနည်းနည်းသာ ပါသော မိုးကြိုးမုန်တိုင်းများနှင့် ပတ်သက် ဖြစ်ပေါ်ပြီး၊ ဒုတိယတမျိုးမှာ မိုးသည်းထန်စွာ ရွာသွန်းသော မိုးကြိုးမုန်တိုင်းကြောင့် ဖြစ်ပေါ်သည်။
မိုက်ခရိုလေပြင်း(Microburst)နှင့် မာခရိုလေပြင်း(Macroburst)ဟုလည်း နှစ်မျိုးခွဲပြန်သည်။
ပထမတမျိုးမှာ အလွန့်အလွန် ခွင်ငယ်ပြီး၊ ဒုတိယတမျိုးမှာ အလွန့်အလွန် ခွင်ကြီးသော လေပြင်းများ အသီးသီး ဖြစ်သည်။
နောက်တမျိုးအနေနှင့်၊ အပူလေပြင်း(Heat burst)ဆိုသည်မှာ မိုးရွာခြင်း ကင်းမဲ့နေသည့် ကျဲလွင့်အနားသတ်များနှင့် (နှင်း)မုန်တိုင်း အနားသတ်လိုင်းများ၏ ကျောဘက်ရှိ ဒေါင်လိုက် စီးကြောင်းများက ဖြစ်ပေါ်ခြင်း ဖြစ်သည်။
သူတို့ ဖြစ်ပေါ်ရာတွင် မိုးအေးလေ ကင်းမဲ့သည့်အတွက် အပူလေပြင်းများသည် သိသိသာသာ မြင့်မားသော အပူချိန်ကို ထုတ်ပေး‌သည်။
စိုက်ဆင်းလေပြင်းသည် ဒေါင်လိုက်တိုက်သော လေစောင်း၊ တနည်းဆိုသော် မိုက်ခရိုလေပြင်းကို ဖြစ်ပေါ်လာစေပြီး၊ လေကြောင်း ပျံသန်းရာ၌ အန္တရာယ် ရှိသည်။
ဖွင့်ဆိုရှင်းပြချက် left right|thumb|Downburst damages in a straight line. (Source NOAA) စိုက်ဆင်းလေပြင်းတခုသည် နိမ့်ဆင်းလာသော လေတိုင်တခုကြောင့် ဖြစ်ပေါ်လာပြီး၊ မြေပြင်နှင့် ထိတွေ့သော် အရပ်ရှစ်မျက်နှာသို့ ပြန့်နှံ့သွားကာ တနာရီလျှင် ၁၅၀ မိုင် တနည်း၊ တနာရီလျှင် ၂၄၀ ကီလိုမီတာ ကျော်သော မျဉ်းဖြောင့်အတိုင်း တိုက်ခတ်သည့် ဖျက်ဆီးအားရှိ တိုက်လေကို ထုတ်ပေးသည်၊ မကြာခဏပင် ထိခိုက်ပျက်စီးမှုများသည် လေဆင်နှာမောင်း တိုက်သည်နှင့် ဆင်တူသော်လည်း စိုက်ဆင်းလေပြင်း တိုက်ကြောင်းကိုမူ ခွဲခြားနိုင်သည်။
ဤသည်မှာ စိုက်ဆင်းလေပြင်း ၏ သွင်ပြင်လက္ခဏာသည် လေဆင်နှာမောင်းနှင့် လုံးလုံး ကွဲပြားသောကြောင့် ဖြစ်သည်။
စိုက်ဆင်းလေပြင်း ပျက်စီးမှုသည် ဆင်းသက်လာသော လေစိုင်သည် မြေမျက်နှာနှင့် ရိုက်မိသော် ပြန့်နှံ့သွားသောကြောင့် ဗဟိုအမှတ်မှ ဖြာထွက် ပျက်စီးသော်လည်း၊ လေဆင်နှာမောင်း ပျက်စီးမှုကမူ လည်ပတ်တိုက်ခတ်သော လေနှင့်အတူ တသမတ်တည်း တနေရာတည်း၌ ပေါင်းဆုံ ပျက်စီးသည်။
လေဆင်နှာမောင်း ပျက်စီးပုံနှင့် စိုက်ဆင်းလေပြင်း ပျက်စီးပုံကို ခွဲခြားနိုင်ရန်၊ မျဉ်းဖြောင့်တိုက်လေများဟူသော ဝေါဟာရကို မိုက်ခရိုလေပြင်းကြောင့် ပျက်စီးမှု၌ အသုံးချသည်။
စိုက်ဆင်းလေပြင်းသည် မိုးကြိုးမုန်တိုင်း(လေမုန်တိုင်း)မှ သီးခြား ပြင်းထန်သော အောက်စိုက်စီးကြောင်း ဖြစ်သည်။
မိုးရွာခြင်း မရှိ၊ သို့မဟုတ် ရွာသော်လည်း အောက်မရောက်မီ အငွေ့ပျံသွားသော ဗာဂရွာခြင်း ပါဝင်သော စိုက်ဆင်းလေပြင်းကို ခြောက်သွေ့စိုက်ဆင်းလေပြင်းဟု ခေါ်ပြီး၊Fernando Caracena, Ronald L. Holle, and Charles A. Doswell III. ရွာကျခြင်း လိုက်ပါလာသည့် ဟာကိုမူ စိုစွတ်စိုက်ဆင်းလေပြင်းဟု ခေါ်သည်။
စိုက်ဆင်းလေပြင်း အများစုသည် ခွင်အားဖြင့်၊ ၄ ကီလိုမီတာ (၂.၅ မိုင်) ထက် နည်းသော်၊ ၎င်းတို့ကို မိုက်ခရိုလေပြင်းဟု ခေါ်သည်။
Glossary of Meteorology. ခွင်အားဖြင့် ၄ ကီလိုမီတာ (၂.၅ မိုင်) ထက် ကြီးသော စိုက်ဆင်းလေပြင်းများကို တခါတရံ မာခရိုလေပြင်းများဟု ခေါ်သည်။
စိုက်ဆင်းလေပြင်းများသည် ‌ကြီးမားသော ဧရိယာပေါ် လွှမ်းမိုးနိုင်သည်။
အလွန်အကြူး ဖြစ်စဉ်များတွင်၊ ဒယ်ရချို ခေါ်သော ကြီးမားကျယ်ပြန့်ပြီး အလျားလိုက် တိုက်ခတ်သော လေမုန်တိုင်း တမျိုးသည် ၃၂၀ ကီလိုမီတာ (မိုင် ၂၀၀) ကျယ်ပြီး၊ ၁၆၀၀ ကီလိုမီတာ (မိုင် ၁၀၀၀) ရှည်သော ဧရိယာကြီးကို ခြုံငုံနိုင်ပြီး၊ ၁၂ နာရီထက် ပို၍ ကြာရှည် တိုက်ခတ်နိုင်ကာ၊ သိပ်သည်းသော မျဉ်းဖြောင့် တိုက်လေအများစု မှ အချို့ကြောင့် ဖြစ်ပေါ်လာသည် မှန်သော်လည်း၊ ဖြစ်စဉ် ဖြစ်ပုံသည် စိုက်ဆင်းလေပြင်းများနှင့် အတန်ငယ် ကွဲပြားသည်။
မျဉ်းဖြောင့်တိုက်လေများ မျဉ်းဖြောင့်‌တိုက်လေများ(မိုးသက်လေပြင်းနှင့် ပရေရီဟာရီကိန်းများဟုလည်း သိ)သည် အလွန် ပြင်းထန်သော လေများ ဖြစ်ပြီး၊ လေဆင်နှာမောင်းများ တိုက်ခတ်ခြင်းကြောင့် လည်ပတ် ပျက်စီးသော ပုံစံမဟုတ်ဘဲ ပျက်စီးသော တိုက်လေများ ဖြစ်သည်။
Glossary of Meteorology. စိုက်ဆင်းလေပြင်းများသည် မိုးကြိုးမုန်တိုင်းကြောင့် အန်ထွက်လာသော လေပြင်းစီးကြောင်းကြောင့် အဖြစ်များသည် တနည်း၊ မိုးကြိုးမုန်တိုင်းတခုမှ စိုက်ဆင်းလေပြင်းမှ အရင်းခံသည်။
ဤ ဖြစ်ရပ်များသည် လေဆင်နှာမောင်း မတိုက်သည့်တိုင် ဂရုပြုလောက်သော ပျက်စီးမှုများ ဖြစ်စေသည်။